Lolland-Falsters Stifts-Tidende, 1844-06-13
Udenlandske Efterretninger. Keiseren af Marokko har nu begyndt eller truer i det Mindste med at begynde Krig, dog ikke, som man ventede, med Spanien, men med Frankrig, saa at Sagen efter al Sandsynlighed vil blive alvorligere end den fra Begyndelsen af tegnede til Marschal Bugeand var netop vendt tilbage til Algier fra et heldigt, skjøndt blodigt, Tog mod Kabylerne, da han fik paalidelig Underretning om, at et Angreb truer fra Marokkos Side, som allerede har 10,000 Mand staaende paa Grændserne og daglig sendes dette Corps, der commanderes af Keiserens egen Søn, Forstærkninger. Keiseren har bekjendtgjort Krigen for sit eget Folk og anfører som Bevæggrund, at Spanien ophidses af Frankrig, men den sande Grund er vel Frygt for de Franskes Fremgang i Algier i Forbindelse med Jver for den mahumedanske Religion og da denne deles af de tappre Bierg- og Grændsestammer, som den utrættelige Abdel Kader nu i flere Maaneder har bearbeidet, vil Frankrig rimeligviis faae en haard Kamp at bestaae. Marschal Bugeaud staaer i Begreb med at begive sig til Grændsen, hvor Tropperne allerede begynde at samle sig og et Dampskib er fra Toulon afgaaet til den ved de hyeriske Øer krydsende Øvelses-Escadre, for, som man mener, at underrette Chefen om Sagen. Hvad Foranstaltninger den franske Regjering iøvrigt vil gribe til i denne Anledning, vides endnu ikke, da Efterretningen om den forestaaende Krig nylig er indløben til Paris, men tages Hensyn til den Spænding, som en alvorlig Krig med Marokko sandsynlig vil fremkalde imellem England og Frankrig, samt Tilstanden i Tyrkiet, der neppe er uden Forbindelse med Keiser Nicolaus's nærværende Ophold i London, saa turde de politiske Begivenheder om føie Tid maaskee blive interessantere, end de i længere Tid have været. Hvad vil vel nemlig Keiseren af Rusland, egentlig i London, Dette Spørgsmaal beskjeftiger, i denne Tid Politikerne paa alle Steder, men fornemmelig i Frankrig. De engelske Blade tale naturligviis ikke et Ord om Hensigten af dette høie Besøg, men holde nøiagtig Bog over Alt, hvad han siger og giør, hvem han besøger og hvad Dragt han har paa, desto meere har man i Frankrig Opmærksomheden henvendt paa samme. Keiseren af Ruslands Reise til London" – hedder det i en Skrivelse fra Paris af 2den Juni - og fornemmelig det Pludselige og Uventede i samme, var det Punkt, hvorom igaar al Conversation dreiede sig i de Deputeredes Kammer. Ministrene beleiredes af deres nysgierrige Tilhængere, men svarede kun med at trække paa Skulderen. J visse politiske Kredse paastaaer man, at Keiseren har besluttet med et Slag at overhugge den fransk engelske Alliances gordiske Knude og derfor til sin Reise valgt det Øieblik, da Ruslands Client Persien har besat Horat, da Englands Anliggender i Afganistan staae paa en mislig Fod og den otheitiske Sag i Forening med Prindsen af Jonvilles Brochure har kjølnet Venskabet mellem England og Frankrig. J Tuilerierne selv er man ikke uden Frygt, da det gamle Rygte om en Mariage mellem Hertugen af Bordeaux og Storfyrstinde Olga atter begynder at dukke op og Repræsentanterne for det legitimistiske Parti staae i Begreb med at begive sig til Londen, for at gjøre Keiseren deres Opvartning. J all Fald synes dette Øieblik at medføre et afgjørende Vendepunkt for Englands Politik, hvor det maa antage en bestemt Bundsforvant og at den aldrig vil finde denne i Frankrig paa Grund saavel af Jnteressernes idelige Collission, som af den nationale Skinsyge, synes at blive Cabinettet i St. James mere og meere indlysende.